CELEX: 62011TN0450
Language: da
Date: 2011-08-10 00:00:00
Title: Sag T-450/11: Sag anlagt den 10. august 2011 — Galileo International Technology mod KHIM — ESA (GALILEO)

8.10.2011   
            
            
               DA
            
            
               Den Europæiske Unions Tidende
            
            
               C 298/25
            
         Sag anlagt den 10. august 2011 — Galileo International Technology mod KHIM — ESA (GALILEO)
   (Sag T-450/11)
   2011/C 298/47
   Stævningen er affattet på engelsk
   
      Parter
   
   
      Sagsøger: Galileo International Technology LLC (Bridgetown, Barbados) (ved barrister S. Malynicz og solicitors M. Blair og K. Gilbert)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: European Space Agency (ESA) (Paris, Frankrig)
   
      Sagsøgerens påstande
   
   
               —
            
            
               Afgørelse truffet den 14. april 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1423/2005-1) annulleres.
            
         
               —
            
            
               Harmoniseringskontoret og European Space Agency (ESA) tilpligtes at bære deres egne omkostninger og at betale sagsøgerens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: European Space Agency (ESA)
   
      Det omhandlede EF-varemærke: Figurmærket »GALILEO« for tjenesteydelser i klasse 42 — EF-varemærkeansøgning nr. 2742237
   
      Indehaver af det i indsigelsessagen påberåbte varemærke eller tegn: Galileo International Technology LLC
   
      Det i indsigelsessagen påberåbte varemærke eller tegn: EF-varemærkeregistrering nr. 1701167 af ordmærket »GALILEO« for varer og tjenesteydelser i klasse 9, 39, 41 og 42; EF-varemærkeregistrering nr. 2157501, af ordmærket »GALILEO« for varer og tjenesteydelser i klasse 9, 16, 35, 38, 39, 41 og 42; EF-varemærkeregistrering nr. 516799, af figurmærket »powered by GALILEO« for varer og tjenesteydelser i klasse 9, 16, 35, 38, 39, 41 og 42; EF-varemærkeregistrering nr. 330084, af figurmærket »GALILEO INTERNATIONAL« for varer og tjenesteydelser i klasse 9, 39, 41 og 42; EF-varemærkeregistrering nr. 2159069, af figurmærket »GALILEO INTERNATIONAL« for varer og tjenesteydelser i klasse 9, 16, 35, 38, 39, 41 og 42
   
      Indsigelsesafdelingens afgørelse: Indsigelsen ikke taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b) i Rådets forordning nr. 207/2009, idet appelkammeret ikke tog hensyn til, at der forelå en høj grad af lighed mellem på den ene side de varer og tjenesteydelser, der er omfattet af det ældre EF-varemærke, og på den anden side de tjenesteydelser, der er omfattet af det omtvistede EF-varemærke. Appelkammeret tog navnlig ikke hensyn til, at en del af de pågældende varer og tjenesteydelser kunne være komplementære, og kunne være rettet mod den samme forbruger og have samme formål. Under disse omstændigheder er appelkammerets konklusion, hvorefter der ikke foreligger nogen risiko for forveksling, behæftet med fejl, henset til de klare ligheder mellem varemærkerne og den omstændighed, at en mindre grad af lighed mellem varerne eller tjenesteydelserne kan udlignes af en større grad af lighed mellem varemærkerne.